మలయాళీ హీరోయిన్ కిడ్నాప్, లైంగిక వేధింపుల కేసులో పోలీసులు పురోగతి సాధించారు. లైంగిక వేధింపులకు పాల్పడిన నిందితుల్లో మరో ఇద్దరిని అరెస్ట్ చేశారు. శుక్రవారం రాత్రి ఆమె షూటింగ్ ముగించుకుని కొచ్చికి వస్తుండగా.. ఆమె డ్రైవర్ మార్టిన్, మాజీ డ్రైవర్ సునీల్ కుమార్లు ఆమెను కార్లో లైంగికంగా వేధించిన సంగతి తెలిసిందే. శనివారమే మార్టిన్ను అరెస్ట్ చేసిన పోలీసులు.. ఆదివారం ప్రధాన నిందితుడు సునీల్ కుమార్ సహా ఇద్దరిని అరెస్టు చేశారు. కోచి నగర పోలీస్ కమిషనర్ ఎంపీ దినేశ్ ఈ కేసు వివరాలను వెల్లడించారు. కాలమసేరీ మెడికల్ కాలేజీ వివరణాత్మక వైద్య నివేదికను ఇచ్చిందని, కాలమసేరి మెజిస్ట్రేట్ కోర్టుకు ఇన్ కెమెరా (రహస్య) నివేదికను సమర్పించామని చెప్పారు. ఆమె దగ్గర మార్టిన్ను డ్రైవర్గా చేర్పించింది సునీలేనని తమ ప్రాథమిక దర్యాప్తులో తేలినట్టు వెల్లడించారు. శుక్రవారం ఒక్కరోజే ఇద్దరి మధ్య 40 సార్లు ఫోన్ సంభాషణలు జరిగాయని, అంతేగాకుండా ఆమె ఎక్కడకు వెళ్లేది, ఎప్పుడు వెళ్లేది మెసేజ్ల రూపంలోనూ చర్చించుకున్నారని తెలిపారు. కాగా, నిందితులపై ఐటీ యాక్ట్, నేరపూరిత బెదిరింపులు, నేరపూరిత కుట్ర వంటి సెక్షన్ల కింద కేసులు పెట్టినట్టు ఆయన చెప్పారు. కేసుకు సంబంధించి ఏడుగురిని అదుపులోకి తీసుకున్నట్టు ఆయన వివరించారు.
malayali heroin kidnap, laingika vedhimpula kesulo poliisulu purogati saadhinchaaru. laingika vedhimpulaku paalpadina ninditullo maro iddarini arest chesaru. sukravaaram raatri aame shooting muginchukuni kochiki vastundagaa.. aame driver martin, maji driver suneel kumarlu aamenu kaarlo laingikamgaa vedhinchina sangati telisinde. sanivaarame maartinnu arest chesina poliisulu.. aadivaaram pradhaana ninditudu suneel kumar sahaa iddarini arestu chesaru. kochi nagara polies commisioner empy dinesh ee kesu vivaraalanu velladinchaaru. kalamaseri medical callagy vivaranaatmaka vaidya nivedikanu ichindani, kalamaseri magistrate kortuku in kemera (rahasya) nivedikanu samarpinchaamani cheppaaru. aame daggara maartinnu driverga cherpinchindi suneelenani tama praathamika daryaaptulo telinattu velladinchaaru. sukravaaram okkaroje iddari madhya 40 saarlu fon sambhaashanalu jarigayani, antegakunda aame ekkadaku velledi, eppudu velledi mesagela roopamloonuu charchinchukunnaarani telipaaru. kaga, ninditulapai it act, nerapurita bedirimpulu, nerapurita kutra vanti sekshanla kinda kesulu pettinattu aayana cheppaaru. kesuku sambandhinchi edugurini adupuloki teesukunnattu aayana vivarinchaaru.